 ROMÂNIA

JUDEŢUL TIMIŞ

PRIMĂRIA MUNICIPIULUI TIMIŞOARA

DIRECŢIA DRUMURI, TRANSPORTURI
Nr. SC 2007 – _______ din ________________                                                               
REFERAT

cu privire la aprobarea bugetului de venituri şi cheltuieli a criteriilor şi obiectivelor de performanţă 
ale S.C. Drumuri Municipale S.A.   
Având în vedere adresa Societăţii Comerciale  DRUMURI MUNICIPALE S.A. Timişoara prin care se supune spre aprobare Consiliului Local, Bugetul de Venituri şi Cheltuieli pe anul 2007 al S.C. DRUMURI MUNICIPALE S.A. Timişoara, aprobat în şedinţa Consiliului de Administraţie al S.C. DRUMURI MUNICIPALE S.A. în data de 22.12.2006;
Având în vedere adresa S.C. DRUMURI MUNICIPALE S.A. Timişoara privind propunerile criteriilor şi obiectivelor de performanţă pentru anul 2007;
În conformitate cu prevederile Ordinului Ministrului Finanţelor nr.616/04.05.2000 pentru aprobarea Normelor metodologice privind întocmirea bugetului de venituri şi cheltuieli de către agenţii economici şi a Ordonanţei de Urgenţă a Guvernului nr.79/2001 privind întărirea disciplinei economico-financiare şi alte dispoziţii cu caracter financiar,

supunem atenţiei Consiliului Local al municipiului Timişoara şi propunem aprobarea prin Hotărâre a Consiliului Local al Municipiului Timişoara a următoarelor documente:

1. Bugetul de venituri şi cheltuieli pe anul 2007 al S.C. DRUMURI MUNICIPALE S.A. Timişoara;

2.Criteriile şi obiectivele de performanţă pe anul 2007 ale S.C. DRUMURI MUNICIPALE S.A. Timişoara precum şi formulele de calcul ale criteriilor şi obiectivelor de performanţă pentru anul 2007.

